Diari Oficial de la Generalitat Valenciana


Sumari del DOGV 9119, del 02-07-2021 (2021/6833)

Informació pública de l'aprovació de la modificació puntual de les alineacions del nucli històric del Pla general.
------------------------------------------------------------------------------------------------------------------

### Dades del document

Número de DOGV
:   9119

Data del DOGV
:   02-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6833


Data del document
:   15-06-2021

Organisme emissor
:   Ajuntament de Real de Gandia

Tipus de document
:   Anunci

Descriptors 

:   * Real de Gandia, el
    * pla d'urbanisme
    * administració local

Informació pública de l'aprovació de la modificació puntual de les alineacions del nucli històric del Pla general. [2021/6833]  
L'Ajuntament del Real de Gandia, en sessió plenària de data 19 d'abril 2021, en relació amb el projecte de modificació puntual de les alineacions del nucli històric del Pla general (NS 92) del municipi del Real de Gandia, va adoptar el següent acord:  
  
Primer. Estimar les al·legacions presentades per les conselleries afectades i persones interessades, en el sentit informat pels serveis municipals el contingut dels quals s'ha fet constar en l'antecedent cinqué del present acord, i incorporar en el present acord els condicionants imposats per la Conselleria d'Educació, Cultura i Esport en data 17 de març de 2021.  
  
Segon. Aprovar definitivament el projecte de modificació puntual del Pla general vigent en el municipi del Real de Gandia, i traslladar-lo a la conselleria competent en matèria d'ordenació i urbanisme, per a la inscripció en el Registre Autonòmic d'Instruments de Planejament Urbanístic, de conformitat amb el que es disposa en l'article 57.2 de la LOTUP, amb subjecció als condicionants imposats per la Conselleria d'Educació, Cultura i Esport, en l'informe favorable emés en data 13 de març de 2021 i que són:  
«Condicionants:  
- En el moment d'elaboració de la fitxa de l'NHT-BRL del Real de Gandia, s'haurà d'analitzar per a la possible inclusió com a elements impropis les següents modificacions d'alineacions executades:  
  
· C/ Llaurador Valencià, cantonada amb carrer de Sant Josep, núm. 36  
· Carrer de la Creu, núm. 9  
· Carrer de la Safor, núm. 9 i 11  
· C/ Prolongació del carrer de la Safor al carrer del Palau  
- La mateixa anàlisi prèvia per a l'elaboració de la fitxa i normativa corresponent a l'NH-BRL haurà de determinar els diferents tipus d'elements impropis que pogueren existir en l'àmbit de l'NHT-BRL proposat i la normativa que hi serà aplicable, procurant en tot cas l'adaptació dels immobles impropis a la configuració i tipologia tradicional de l'HT-BRL.  
- S'incorporarà, en el moment en què s'elabore la fitxa corresponent, a la normativa d'aplicació NHT- BRL, la proposta de l'informe previ respecte a la part de vorera desapareguda: «la superfície de vorera desapareguda a conseqüència de la modificació d'alineacions es restituirà indicant el sentit de l'operació en placa explicativa». Aquesta proposta es podrà substanciar mitjançant canvis de paviments que, de manera coherent en tot l'àmbit de l'NHT-BRL, assenyalen les alineacions originals perdudes.»  
  
Tercer. Publicar l'acord i els documents pertinents conforme amb el que es disposa en els articles 55 i 57 de la LOTUP i altres concordants aplicables.  
  
Quart. Facultar l'Alcaldia per a l'impuls de les actuacions necessàries per al bon fi dels acords, tan àmpliament com siga possible en dret.  
  
  
Cinqué. Notificar l'acord als interessats i informar dels recursos que es poden interposar contra aquest.»  
  
En compliment del que es disposa en l'article 57.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'indica que pot consultar-se el contingut íntegre dels projectes aprovats en la secció de transparència de la pàgina web https://realdegandia.sedelectronica.es/transparency i que les normes urbanístiques del pla han sigut publicades en el BOP núm. 107 de data 7 de juny de 2021.  
  
Contra l'aprovació del projecte de modificació del Pla general del municipi del Real de Gandia es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de la notificació o publicació, en els termes que resulten dels articles 10 i 46 de la Llei 29/1998, reguladora de la jurisdicció contenciosa administrativa.  
Això no obstant, es podrà interposar qualsevol altre recurs que legalment considere pertinent.  
  
El Real de Gandia, 15 de juny de 2021.- L'alcalde president: Gustavo Mascarell Tarrazona.